
પાઠની રજૂઆત
શરૂઆત
જ્યારે કોઈ સ્ત્રી પાણીનું મોટું વાસણ માથા પર ઊંચકવા માગે છે ત્યારે તે બીજા કોઈને તેને ઊંચકવામાં મદદ કરવા કહે છે. તે એકલી તેને એ સ્થિતિમાં ઊંચકી શકતી નથી. જો તે જાતે કરવાનો પ્રયત્ન કરે તો ઘણું પાણી ઢોળાઈ જવાની શક્યતા છે.
પાઠના મુખ્ય મુદ્દાઓ
	1.યહોશુઆએ કેટલાક ઇઝરાયલીઓને આય શહેર અને આસપાસના પ્રદેશની જાસૂસી કરવા મોકલ્યા (7:2).
	2.જાસૂસોએ યહોશુઆ પાસે પાછા આવીને કહ્યું કે આયને જીતવું એટલું સહેલું છે કે યુદ્ધમાં ફક્ત થોડા સૈનિકોએ જવાની જરૂર છે (7:3). તેમણે ઈશ્વરની સૂચના પૂછી નહિ. તેમણે પોતાની શક્તિ અને ડહાપણ પર વિશ્વાસ મૂક્યો.
	3.આયના યુદ્ધમાં શું થયું તેનું વર્ણન કરો. આયના રહેવાસીઓએ ઇઝરાયલીઓને હરાવ્યા, અને તેઓ ગભરાઈને ભાગી ગયા (7:4-5). ચિત્ર 5 બતાવો. જુઓ, ઇઝરાયલીઓને આયના સૈનિકો કેવી રીતે ભગાડી રહ્યા છે! આ અઠવાડિયાની મુખપાઠ કલમ રજૂ કરો. ઇઝરાયલીઓએ ઈશ્વર પર ભરોસો રાખ્યો નહિ. તેમણે આય વિશે જે માહિતી મેળવી હતી તેની પોતાની સમજ પર આધાર રાખ્યો.
	4.યહોશુઆ અને ઇઝરાયલના બીજા આગેવાનો આ હારથી ખૂબ દુઃખી થયા. તેમણે ઈશ્વર આગળ પોતાની તકલીફો રડી. હવે આ દેશમાંના તેમના બધા શત્રુઓ તેમના વિશે શું વિચારશે? તેઓ તેમની હાંસી ઉડાવશે. તેઓ ઇઝરાયલીઓને હરાવશે અને કહેશે કે ઇઝરાયલનો ઈશ્વર ખરેખર બળવાન નથી (7:6-9).
	5.ઈશ્વર યહોશુઆ અને ઇઝરાયલના લોકોથી નિરાશ થયા. તેઓ યુદ્ધ હાર્યા તેનું કારણ એ હતું કે તેમણે પોતાની શક્તિ પર આધાર રાખ્યો હતો. તેઓ ભૂલી ગયા કે યરીખો પરનો વિજય સંપૂર્ણપણે ઈશ્વરને કારણે હતો, તેમની પોતાની ચતુરાઈને કારણે નહિ. તેથી જ તેમણે ઈશ્વરની ઇચ્છા પૂછ્યા વિના આય સામે જવાની હિંમત કરી. શરૂઆતની વાર્તાનો સંદર્ભ લો, જેમાં સ્ત્રી એકલી ભારે વાસણ માથા પર ચઢાવવા જાય છે ત્યારે પાણી ઢોળાઈ જાય છે.
વળી, ઇઝરાયલીઓએ ઈશ્વરની સૂચનાઓ તોડીને યરીખોમાંથી કેટલીક વસ્તુઓ પોતાના માટે લઈ લીધી હતી, જોકે તે બધી પ્રભુની હતી (7:1, 10-12). હમણાં આખાનની વાર્તા કહેશો નહિ. તે આપણે આગલા પાઠમાં જોઈશું.
	6.યહોશુઆએ ઇઝરાયલીઓને કહેવું પડ્યું કે ઈશ્વર આગળ પોતાના આજ્ઞાભંગની કબૂલાત કરવા તૈયાર થાય. ઈશ્વર સાથેનો તેમનો સંબંધ સુધરે પછી જ તેઓ આયને હરાવશે (7:13).
મુખપાઠ કલમ દૃઢ કરાવો
વાર્તા પ્રત્યે આપણો પ્રતિભાવ
જે વ્યક્તિ ગંદુ પાણી પીએ છે તે બીમાર પડે છે. જ્યારે આપણે ઈશ્વરની આજ્ઞા તોડીએ છીએ ત્યારે આપણે પાપમાં પડીએ છીએ અને આપણી સમસ્યાઓ પર વિજય મેળવી શકતા નથી. જીવનમાં સૌથી મહત્ત્વની બાબત ઈશ્વર સાથે મજબૂત સંબંધ રાખવાની છે, જેનો અર્થ છે કે આપણે તેમની સૂચનાઓ પાળવી જોઈએ અને તેમના પર ભરોસો રાખવો જોઈએ.
મુખપાઠ કલમનું પુનરાવર્તન કરો
પાઠ 5 – આયનું યુદ્ધ	પાનું 




